Adrian Pasdar

Adrian Kayvan Pasdar (født 1965) er en amerikansk skuespiller og filmregissør, mest kjent for sin rolle som Nathan Petrelli i superheltserien Heroes, og for å regissere filmen Cement.

 Biografi 
 Tidlig liv og familie 
Pasdar ble født i Pittsfield i Massachusetts. Han er av iransk og tysk avstamning. Hans far, Homayoun Pasdar, var en kirurg som ble født i Iran og som flyttet til USA. Hans mor, Rosemarie Sbresny, ble født i Königsberg Tyskland.Se profil på Internet Movie Database

Anamarie «Pink» Pasdar er den yngre søsteren hans. Hun er med i en episode av serien Mysterious Ways. Hun er nå direktør ved American Conservatory Theater i San Francisco.

Pasdar giftet seg med sangersken Natalie Maines i bandet Dixie Chicks i juni 2000. Paret traff hverandre første gang i mai 1999, da de traff hverandre i bryllupet mellom Dixie Chicks-sangersken Emily Robison og Charlie Robison. De giftet seg i Las Vegas i en billig seremoni, og har to barn, Jackson Slade Pasdar (f. 2001) og Beckett Finn Pasdar (f. 2004) og de bor i Los Angeles og Austin i Texas.

 Utdanning 
Pasdar fikk et fotballstipend for å gå på University of Florida, men han ble hardt skadet i en trafikkulykke. Ulykken ga han et arr i ansiktet, store skader i beina, og holdt han i en rullestol i flere måneder. Ute av stand til å spille fotball lengre, slutten han på skolen og dro hjem, der han tok seg jobb i en teatergruppe, People's Light and Theatre Company. Der arbeidet han med lyd og lys, og noe konstruksjon. En dag mens han bygget en scene, kuttet han av en del av sin venstre tommel. Han brukte erstatningen etter skaden til å betale for utdanning ved Lee Strasberg Theater Institute i New York.

 Karriere 
 Som skuespiller 
19 år gammel gikk han på audition for en rolle i filmen Top Gun. Regissør Tony Scott ble så imponert at han laget en egen rolle, Chipper, bare for han. Dette førte til større roller i filmer som Solarbabies (1986), Streets of Gold (1986), og Kathryn Bigelows 1987-film Near Dark (1987), med Pasdar i hovedrollen som Caleb Colton. Andre større roller inkluderer Vital Signs (1990). I 1992 forlot han Hollywood og returnerte til New York, arbeidet med andre ting, mens han tok småroller som Frankie i Brian De Palmas Carlito's Way(1993).

Pasdar fikk en hovedrolle i den kortvarige TV-serien Profit. Fra 2000 til 2002 spilte så Pasdar hovedrollen som Professor Declan Dunn i dramaserien Mysterious Ways. Pasdar spilte David McClaren i de to siste sesongene av CBS-dramaet Judging Amy i perioden 2003 til 2005. I 2006 fikk han så høyprofilert gjesterolle som slesk advokat i Desperate Housewives.

 Heroes  
Pasdar ble virkelig kjent gjennom rollen som Nathan Petrelli i superheltserien Heroes. Nathan Petrelli har evnen til å fly. Han spiller en politiker som stiller til kongressvalg. Nathan Petrelli er broren til Peter Petrelli, som spilles av Milo Ventimiglia, og han er også Claire Bennets biologiske far, hun spilles av Hayden Panettiere.

 Som regissør 
Adrian Pasdar skrev og regisserte kortfilmen Beyond Belief og regisserte sin første film Cement, en refortelling av Othello i 1999. Denne filme vant to priser, og hadde skuespillere som Chris Penn, Jeffrey Wright, Sherilyn Fenn, Henry Czerny og var skrevet av Farscapes forfatter Justin Monjo. Pasdar sa: «I've used every ounce of energy and every drop of money I had to make Cement'»Pasdar, quoted in «Adrian Pasdar's television, film career working in Mysterious Ways»  by Bridget Byrne.  Chicago Sun-Times.  13. august, 2000.

 Priser og nominasjoner Audience Award (AngelCiti Film Festival)
 2000 – Vinner – Drama –  Cement (delt med D.J. Paul)Grand Award (WorldFest Houston)
 2007 – Vinner' – Cement Filmografi 
 Som skuespiller (utvalg) 
 År  Tittel  Rolle  Skaper/regissør  Notater 1986  Top Gun  Chipper  Tony Scott  Solarbabies  Darstar  Alan Johnson  Streets of Gold  Timmy Boyle  Joe Roth  1987  Made in USA  Dar  Ken Friedman  Near Dark  Caleb Colton  Kathryn Bigelow  1989  Cookie  Vito  Susan Seidelman  1990  Torn Apart  Ben Arnon  Jack Fisher  The Lost Capone (TV-film)  Ricard Hart/Jimmy Capone  John Gray   1991  Shanghai 1920 (上海1920, Shang Hai yi jiu er ling)  Dawson Cole  Po-Chih Leong  Grand Isle  Robert Lebrun  Mary Lambert  1992  Just Like a Woman  Gerald Tilson/Geraldine  Christopher Monger  1993  The Killing Box  Captain John Harling  George Hickenlooper  Carlito's Way  Frankie Taglialucci  Brian De Palma  1994  The Last Good Time  Eddie  Bob Balaban  Shadows of Desire (TV)  Jude Snow  Sam Pillsbury  1995  Slave of Dreams (TV)  Joseph  Robert M. Young  A Mother's Gift (TV-film)  William Deal  Jerry London   1996  Profit (TV-serie)  Jim Profit  David Greenwalt, John McNamara  hovedrolle The Pompatus of Love  Josh  Richard Schenkman   1997  Feds (TV-serie)  C. Oliver Resor    fast rolle Wounded  Hanaghan  Richard Martin   Love in Another Town (TV)  Jake Cantrell  Lorraine Senna   House of Frankenstein (TV)  Detective Vernon Coyle  Peter Werner  1998  The Outer Limits (TV-serie)  Tanner Brooks  David Warry-Smith  2000–2002  Mysterious Ways (TV-serie)  Declan Dunn  Peter O'Fallon  hovedrolle 2003–2005  Judging Amy (TV-serie)  David McClaren  Amy Brenneman, Bill D'Elia, John Tinker  gjentatt rolle (sesong 5-6) 2005  Desperate Housewives (TV-serie)  David Bradley  Marc Cherry  gjesterolle (3 episoder) 2006-nåværende Heroes (TV-serie)  Nathan Petrelli  Tim Kring  hovedrolle

 Som regissør 
 År  Tittel  Skribent  Produsent  Hovedroller  Andre ting 1999  Cement  Justin Monjo  D.J. Paul, Adrian Pasdar  Chris Penn, Jeffrey Wright, Sherilyn Fenn, Anthony DeSando, Henry Czerny  også  co-produsent og komponist

 Trivia 
 Hans filmselskap er Bobcat Films. Han har en tatovering av en bobcat på sin høyre, øvre arm
 Han har også en kinesisk tatovering av det kinesiske skrifttegnet for styrke, som han fikk mens han filmet Shanghai 1920 (上海1920, Shang Hai yi jiu er ling) (1991)
 Han har også en tatovering av et anker med barnas navn på armen sin, det symboliserer at hans familie er hans anker og støtte i livet
 Han spilte amerikansk fotball i en sesong for laget Florida Gators
 Han datet ved en anledning, datteren til Gregory Peck, Cecilia Peck

 Referanser 

 Eksterne lenker 

 Bridget Byrne: «Adrian Pasdar's television, film career working in Mysterious Ways»   Chicago Sun-Times'', 13. august 2000.

Kategori:Skuespillere fra USA
Kategori:Regissører fra USA
Kategori:Personer fra Pittsfield